text: Taber har fået politisk blod på tanden 
  17 september 2011 kl. 15.46
  Konservativ med kun halvandet år på sin politiske bag tabte knebent i valggyser, men vil nu kæmpe for at få partiet på fode igen.
  Med kun 110 stemmers forskel måtte hun se de konservatives eneste mandat i Sydjyllands storkreds gå til Mike Legarth. Den store taber i trekantsdramaet blev dog Carina Christensen. Nu står Charlotte Sahl-Madsen overfor en ukendt fremtid.
  
  Headhuntet af VK-regeringen 
  For bare halvandet år siden blev den 47-årige Danfoss Universe-direktør headhuntet af VK-regeringen til at besætte posten som videnskabsminister. Men valget har sat en stopper for hendes Christiansborg-karriere. I første omgang.
  
  Ikke tilbage til Danfoss Universe
  Politik er gået i blodet på hende og hun er klar til at give sit parti en tiltrængt håndsrækning og fortsætter derfor sin politiske karriere. Med hensyn til hednes levebrød, så har Charlotte Sahl-Madsen fået tilbud fra både erhversvlivet og kulturlivet og er nu gået i tænkeboks. Men hun ved i hvert fald én ting: 
  - Jeg skal ikke tilbage til min stilling på Danfoss Universe. Den er i mellemtiden blevet besat af en meget dygtig person.
  